**চলতি বছরের এইচএসসি পরীক্ষার্থীদের ফরম পূরণের সময় বাড়ানো হয়েছে সুত্র – প্রথম আলো**

চলতি বছরের এইচএসসি পরীক্ষার্থীদের ফরম পূরণের সময় বাড়ানো হয়েছে। নতুন সময়সূচি অনুযায়ী, ফরম পূরণ চলবে আগামী ৬ জুলাই পর্যন্ত। আর ৭ জুলাই পর্যন্ত পরিশোধ করা যাবে ফি। আগের সময়সূচি অনুযায়ী কাল (২২ জুন) ফরম পূরণের শেষ দিন ছিল।

গতকাল সোমবার ঢাকা শিক্ষা বোর্ডের এক প্রেস বিজ্ঞপ্তি থেকে এসব তথ্য জানা গেছে। বিজ্ঞপ্তিতে বলা হয়েছে, ২০২২ সালের এইচএসসি পরীক্ষার শিক্ষার্থীদের ফরম পূরণের সময় ৬ জুলাই পর্যন্ত বাড়ানো হলো। ‘সোনালী সেবা’র মাধ্যমে ফি প্রদানের সময় ৭ জুলাই পর্যন্ত পুনর্নির্ধারণ করা হলো।

৮ জুন থেকে এইচএসসি ও আলিম পরীক্ষার ফরম পূরণ শুরু হয়। এর আগে দেশের সার্বিক বন্যা পরিস্থিতির অবনতি হওয়ায় ১৯ জুন থেকে শুরু হতে যাওয়া এসএসসি ও সমমানের পরীক্ষা স্থগিত করা হয়।